Súradnice: 48°55′26″S 21°07′31″V﻿ / ﻿48,9239°S 21,12521°V﻿ / 48.9239; 21.12521

**Dunitová skalka** je prírodná rezervácia v Sedliciach, nachádzajúca sa v nadmorskej výške 500 metrov. Úradne bola zriadená v roku 1964 a má plochu 0,35 hektára. Jej význam spočíva vo vzácnom výskyte horniny dunit (peridotit - hlbinná vyvretá hornina obsahujúca prevažne olivín, malé množstvo pyroxénu, amfibolu, biotitu, augitu, magnetitu a iné.), s typickými hadcovými rastlinnými spoločenstvami. V roku 2011 bol v tejto lokalite zriadený náučný chodník.

Charakteristika
---------------

Prírodná rezervácia Dunitová skalka je výnimočná vďaka svojej geologickej stavbe. Jej plošná výmera je 0,35 ha a nachádza sa na časti parcely číslo 950. Pre jej územie platí 4. stupeň územnej ochrany. Ochranné pásmo prírodnej rezervácie je 100 m pás územia okolo vonkajšej hranice prírodnej rezervácie a platí v ňom 3. stupeň ochrany. Prírodná rezervácia Dunitová skalka bola úradne vyhlásená v roku 1964. Významná je výskytom dunitu - na olivín bohatého peridotitu (presnejšie enstatitického dunitu), na mnohých miestach serpentinizovaného. Dunit je typickou horninou zemského plášťa a je známy predovšetkým z oceánskych oblastí. Dunitové teleso o rozmere asi 350-400 m × 500-600 m a hĺbke asi 100 až 150 m leží v paleogénnych sedimentoch a predstavuje zrejme skĺznutý olistolit vo vnútrokarpatskej paleogénnej panve.

Na takéto podložie tvorené ultrabázickými horninami sa viažu špecifické rastlinné druhy – serpentinofyty. V prírodnej rezervácii rastú dva najvzácnejšie druhy týchto rastlín a to slezinník hadcový (*Asplenium cuneifolium*) a slezinník pravý (*Asplenium adulterinum*). Ďalej tu bol zistený výskyt sladiča obyčajného. Všetky tieto papradiny rastú v štrbinách skál vystupujúcej hadcovej horniny. Zánik tejto špecifickej flóry by mohla spôsobiť sukcesia borovice v chránenom území.

História
--------

Podľa miestneho, šarišského názvoslovia, oblasť tejto lokality miestni poznajú najmä pod pomenovaním „Kamena". Čo hneď, už na prvý pohľad, výstižne charakterizuje tento kamenný kopec.

Prvá zdokumentovaná zmienka o tejto lokalite siaha až do roku 1869, keď tam v rámci výskumu a geologického mapovania, vykonal prvý vedecký výskum významný slovenský geológ 19. storočia Dionýz Štúr. V neskoršom období sa výskumu tohto telesa venoval B. Cambel.

Náučný chodník
--------------

Náučný chodník Panel č.1
Náučný chodník, ktorý bol odovzdaný do užívania v roku 2011, má osem stanovísk. Jeho prevýšenie je asi 70 metrov a dĺžka 2300 až 2400 metrov. Chodník prechádza územím prírodnej rezervácie, ktoré je aj územím európskeho významu. Preto tu pri ochrane prírody a krajiny platí štvrtý a tretí stupeň jej ochrany. Z toho dôvodu sa návštevník tejto lokality smie pohybovať iba po vyznačenej trase a nesmú sa tam zberať lesné plody, rastliny živočíchy ani žiadne horniny.

Po celej trase sú umiestnené panely. Panel č. 1 obsahuje základné údaje. Panel č. 2 všeobecné údaje o obci Sedlice. Panel č. 3 je venovaný ochrane prírody. Panel č. 4 je venovaný botanike krajiny. Panel č. 5 približuje okolitú krajinu. Panel č. 6 je zameraný na zoológiu a les. Panel č. 7 približuje geológiu územia. Panel č. 8 poďakovanie návštevníkom.

Katalógový list chráneného územia
---------------------------------

* Názov: Dunitová skalka
* Evidenčné číslo: 527
* Kategória: prírodná rezervácia
* V pôsobnosti: ŠOP - regionálna správa Prešov
* Lokalizácia chráneného územia: Kraj: Prešovský; okres: Prešov; Obec: Sedlice; Kataster: Sedlice
* Príslušnosť k VCHÚ: nie je súčasťou VCHU.
* Mapový list ZM50: 37-22
* Výmera CHÚ: 0,3507 ha
* Rok vyhlásenia: 1964
* Právny predpis: Rozh. Komisie SNR pre ŠaK č. 30 z 21.8.1964, Úpr.č.58906/64-osv./25 z 21.8.1964, 4. st. Vyhláška KÚŽP v Prešove č. 5/2004 zo 14.5.2004 - ú. od 15.5.2004.
* Zriaďovateľ: Slovenská národná rada.
* Predmet ochrany :PR predstavuje neobyčajne vzácne nálezisko povrchového výskytu dunitu na Slovensku. PR sa využíva ako vedeckovýskumný objekt.

Poznámka
--------

Dunitová skalka sa už stala atraktívnou aj pre hľadačov GPS skrýš. Ide o športovo turistickú založenú skupinu ľudí, ktorí popularizujú málo známe, ale významné zemepisné miesta. Každá skrýša má na internete svoju stránku, kde je opis miesta a spravidla súradnice GPS, podľa ktorých ju potom hľadači hľadajú. Geocacher - hľadač teda potrebuje na nájdenie GPS prijímač a prístup na internet. Skrýša je hovorovo niekedy nazývaná aj cache či keška.

Náučný chodník - fotogaléria
----------------------------

* Panel číslo 1Panel číslo 1
* Panel číslo 2Panel číslo 2
* Panel číslo 3Panel číslo 3
* Panel číslo 4Panel číslo 4
* Panel číslo 5Panel číslo 5
* Panel číslo 6Panel číslo 6
* Panel číslo 7Panel číslo 7
* Panel číslo 8Panel číslo 8

Referencie
----------

1. ↑  Dunitová skalka. In:  *Zoznam osobitne chránených častí prírody SR* [online]. Banská Bystrica: Štátna ochrana prírody SR. Dostupné online.
2. ↑  Cambel, B. 1951, *Ultrabázická hornina od Sedlíc a hadce blízkeho okolia.* Geologický zborník Slovenskej akadémie vied, 2, s. 91-105
3. ↑  Gnojek, I. Kubeš, P. 1991, Svědectví magnetometrie o ultrabázickém tělese u Sedlic. Mineralia Slovaca, 23, 4, s. 161-164
4. ↑  Urbanistická štúdia obce Sedlice, rok 2008 str. 16
5. ↑  Kotulič, Rastislav a Kotulič, Jozef: *Sedlice podhorská obec Šarišskej vrchoviny,* 2007, s. 5. Dostupné online
6. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Dunitová skalka**

Literatúra
----------

* *Kotulič, J.: Sedlice podhorská obec Šarišskej vrchoviny, r.2007*

Externé odkazy
--------------

* Poloha na turistickej mape
* 
* 


|  |  |
| --- | --- |
| Portal | Portál vied o Zemi |

| * z
* d
* u
Čierna hora |
| --- |
| Podcelky | 
* Roháčka
* Bujanovské vrchy
* Pokryvy
* Sopotnické vrchy
* Hornádske predhorie

 |
| Národné prírodné rezervácie | 
* Bokšov
* Bujanovská dubina
* Humenec
* Sivec
* Vozárska

 |
| Prírodné rezervácie | 
* Dunitová skalka
* Vysoký vrch

 |
| Prírodné pamiatky | 
* Hrabkovské zlepence
* Kavečianska stráň
* Podmorský zosuv

 |
| Vybrané vrchy Čiernej horyZoznam vrcholov | 
* Roháčka (1029)
* Čierna hora (1025)
* Široká hora (985)
* Grúň (901)
* Pokryvy (887)
* Vysoký vrch (851)
* Mestické (828)
* Bokšov (810)
* Biela skala (807)
* Holica (806)
* Koľvek (800)
* Suchý vrch (799)
* Spálený vrch (797)
* Prielohy (788)
* Sivec (781)
* Šľuchta (781)
* Čečatová (773)
* Bystrá (766)
* Bujanov (757)
* Kozinec (750)
* Somár (701)
* Tlstá (685)
* Hrad (498)

 |
| Sedlá v Čiernej hore | 
* Sedlo pod Roháčkou
* Sedlo pod Vysokým vrchom (803)

 |
| Kultúrne a historické pamiatky | 
* Kysak
* Obišovský hrad
* Sokoľ

 |